Gw mau tau Plot dari Town Boy. Jelasin dalam bahasa melayu

Town Boy berkisarkan tentang kehidupan Mat yang melanjutkan pelajarannya ke sekolah asrama penuh di Ipoh pada 1960-an dan menceritakan tentang pengakuannya sebagai seorang budak bandar pada usia 10 tahun, hanya sempat belajar di sekolah asrama penuh selama setahun. Beliau meninggalkan sekolah asrama penuh apabila keluarganya berpindah ke Ipoh dan menduduki kawasan perumahan berkos rendah di Sungai Rokam. Beliau membawa adik lelakinya, Rahman berjalan-jalan di bandar raya Ipoh yang disifatkan sebagai bandar terbersih dan mengakui teruja dengan kesibukan bandar itu. Pada usia 13 tahun, Mat melanjutkan pelajaran sekolah menengah di Ipoh dan berkenalan dengan seorang budak Cina yang bernama Frankie. Mereka masing-masing berkongsi cerita tentang kehidupan mereka.

Selepas tamat sesi persekolahan, Mat dan Frankie menuju ke pekan yang mana keluarga Frankie memiliki sebuah kedai kopi. Frankie menunjukkan kepadanya rekod vinil milik keluarganya dan mendengarkan lagu yang dimainkan sambil menikmati pau. Selepas meluangkan masanya di rumah Frankie, Mat mengambil keputusan untuk pulang. Semasa makan malam, Mat memberitahu bapanya yang dia mendengar gramafon milik keluarga rakannya, bapanya kemudian berkata bahawa harga gramafon sangat mahal. Keesokan harinya, Mat dan Frankie keluar bersama kononnya untuk menuju ke perpustakaan, namun sebenarnya mereka menuju ke Jubilee Park yang mana mereka menonton mesin tarian wanita, namun dihalang oleh pengawal keselamatan yang bertugas. Tidak lama kemudian, Mat dan Frankie melibatkan diri dalam acara rentas desa, namun mereka ditangkap oleh guru besar dan guru disiplin kerana melanggar peraturan acara akibat tindakan mereka berlari menggunakan jambatan berbanding di Sungai Kinta.

Sambil berjalan-jalan di bandaraya Ipoh, Mat dan Frankie terserempak dengan Normah. Mereka berdua bersama rakan-rakan mereka yang lain, menuju ke bandar untuk menonton wayang. Akan tetapi, mereka menyedari yang mereka kurang mendapat perhatian. Selepas itu, mereka menghadiri kelas pendidikan seni di bawah bimbingan Cikgu Lee. Mat dan Frankie serta pelajar-pelajar lain melukis gambar wanita bogel. Tidak lama selepas itu, mereka minum di sebuah kedai kopi di bandar dan sekali lagi ternampak Normah. Frankie cuba untuk menegur sapa dengan Normah dan seorang rakannya, namun tidak diendahkan, lalu diketawakan oleh rakan-rakannya. Mat dan seorang lagi rakannya, Lingam menyertai pancaragam kadet sekolah yang mana Mat bermain seruling. Mereka memainkan dua lagu, iaitu "Sedia Berkhidmat" dan "Obla Di Obla Da".

Mat dan Frankie kemudian menghadiri pesta muda-mudi dan menari bersama-sama tetamu yang hadir. Beberapa hari kemudian, Mat menyertai pancaragam sekolah. Menteri Pendidikan turut hadir menyaksikan persembahan pancaragam sekolah. Normah bertemu dengan Mat untuk meminta bantuan daripadanya bagi mengajarnya memperbaiki teknik melukisnya, mereka kemudian makan bersama di sebuah restoran. Selepas makan, Mat dan Normah berjalan-jalan sambil berkongsi pendapat. Gelagat mereka diperhatikan dari jauh oleh Frankie dan rakan-rakan mereka. Mat dan Frankie kemudian menonton wayang bersama-sama. Pada suatu hari, Mat membaca sepucuk surat yang dikirim kepadanya oleh Frankie. Mat berasa terkesima kerana mengetahui yang Frankie akan berangkat ke London, England untuk menyambung pengajiannya dalam peringkat A-Level. Dia kemudian menuju ke stesen keretapi Ipoh dan bertemu dengan Frankie buat kali terakhir. Mat kemudian mengucapkan selamat tinggal kepada Frankie sebaik sahaja keretapi mula berangkat. Menyedari yang dia telah kehilangan seorang rakannya yang dikenalinya sejak zaman sekolah berasrama penuh, Mat mengambil keputusan untuk pulang ke rumahnya.